ai4bharat/Pralekha huggingface dataset:
وزارت دفاع
مڈغاسکر کا پہلا ٹریننگ اسکواڈرن دورہ
نئی دہلی، 25 /مارچ 2021 ۔ بھارتی بحریہ جہاز آئی این ایس شردل نے 21 سے 24 مارچ 2021 تک پہلے ٹریننگ اسکواڈرن  کی سمندر پار تعیناتی کے ایک جزو کے طور پر مڈغاسکر کے اینٹ سیرانا پر پورٹ کال کیا۔ جہاز کے دورے کے دوران 99ویں انٹیگریٹڈ آفیسر ٹریننگ کورس کے زیر تربیت افسران جہاز پر سوار ہیں۔
کووڈ-19 پروٹوکول پر عمل کرتے ہوئے پورٹ کال کا انعقاد نان- کانٹیکٹ فارمیٹ میں اور 23 مارچ 2021 کو مڈغاسگر مسلح افواج کے اہلکاروں کے ساتھ ایک ورچول کانفرنس ہوئی۔ کانفرنس میں جنرل مونٹروگ فٹز گیرالڈ  کیپٹن سیم ہینگ ٹوائن ، کیپٹن آفتاب احمد خان  اور کمانڈر اکشے کھنہ  نے شرکت کی۔ انکارن ڈیفنس زون کے سربراہ نے جہاز کا خیرمقدم کیا اور دونوں ملکوں کی دفاعی افواج کے درمیان بڑھتے ہوئے تعلقات کی ستائش کی۔ کانفرنس کے بعد نیول بیس کمانڈر اینٹ سیرانا کے کیپٹن سیم ہینگ ٹوائن نے آئی این ایس شردل کا دورہ کیا۔
آئی این ایس شردل اور مالاگیسی نیوی شپ ایم این ایس ٹروزونا نے 24 مارچ 2021 کو ایک پیسج ایکسرسائز  کی ۔ یہ مشترکہ مشق دونوں ملکوں کے بحری افواج کے درمیان بڑھتے ہوئے رشتوں کا ثبوت ہے اور اس کا مشترکہ مقصد بھارت اور مڈغاسکر کے ذریعہ بحری سلامتی کو یقینی بنانا اور دونوں ملکوں کی بحریاؤں کے درمیان ایک دوسرے کے تعاون سے کام کرنا ہے۔
پہلا ٹریننگ اسکواڈرن جنوبی نیول کمانڈ  کا ایک جزو ہے، جو کہ بھارتی بحریہ کی ٹریننگ کمان ہے اور جس کی سربراہی جنوبی بحری کمان کے فلیگ آفیسر کمانڈنگ اِن چیف، وائس ایڈمیرل اے کے چاؤلا کررہے ہیں۔ بھارت اور مڈغاسکر کے درمیان مضبوط سمندری تعلقات ہیں اور پہلے ٹریننگ اسکواڈرن کا اینٹ سیرانن کا دورہ دونوں ملکوں کے درمیان دوستی کے رشتے کو مزید مضبوط بنانے کی سمت میں ایک قدم ہے۔
کامرس اور صنعت کی وزارتہ
ہندوستا ن اور بنگلہ دیش کے درمیان نئی دہلی میں کامرس سیکریٹری سطح کی میٹنگ
نئی دہلی 16؍جنوری2020: ہندوستان اور بنگلہ دیش کے درمیان نئی دہلی میں 16-15جنوری 2020ء کے درمیان کامرس سیکریٹری سطح کی میٹنگ ہوئی۔ہندوستانی وفد کی قیادت حکومت ہند کے کامرس سیکریٹری جناب انوپ ودھاون اور بنگلہ دیشی وفد کی قیادت حکومت بنگلہ دیش کی کامرس کی وزارت کے سیکریٹری ڈاکٹر محمد جعفرالدین نے کی۔
دونوں فریقوں نے باہمی دلچسپی کے متعدد امور پر تفصیلی تبادلہ خیال کیا، جن میں سرحدی ہاٹ ، مجوزہ جامع اقتصادی شراکت داری معاہدے کے لئے مشترکہ مطالعات، ہند –بنگلہ دیش سی ای اوز فورم ، تجارتی اعدادوشمار کا اشتراک ، علاقائی کنکٹی ویٹی سے متعلق اقدامات، معیارات کے اندر توافق ، سرحدی تجارتی ڈھانچے کی تازہ کاری اور تجارتی ویزا سے متعلق سہولیات شامل ہیں۔
یہ میٹنگ 14-13جنوری 2020ء کو نئی دہلی میں ہندوستان کی صنعت وتجارت کی وزارت اور بنگلہ دیش کی کامرس کی وزارت کے ایڈیشنل سیکریٹریوں کی سطح پر، تجارت سے متعلق مشترکہ ورکنگ گروپ  کی بارہویں میٹنگ سے پہلے ہونی تھی۔میٹنگ کے دوران صنعت وتجارت سے متعلق باہمی دلچسپی کے متعدد امور پر تفصیلی تکنیکی تبادلہ خیال ہوا۔
اس بات اتفاق ہوا کہ دونوں فریقوں کے لئے مناسب تاریخوں میں کامرس سیکریٹریوں اور جے ڈبلیو جی کی آئندہ میٹنگ بنگلہ دیش میں ہوگی۔
وزیراعظم کا دفتر
وزیر اعظم نے پیرالمپکس کھیلوں میں بیڈمنٹن میں گولڈ میڈل جیتنے پر پرمود بھگت کو مبارکباد دی
وزیر اعظم جناب نریندر مودی نے ٹوکیو میں پیرالمپکس کھیلوں میں بیڈمنٹن میں گولڈ میڈل جیتنے پر پرمود بھگت کو مبارکباد پیش کی۔
ایک ٹویٹ میں، وزیر اعظم نے کہا،
”پرمود بھگت نے پورے ملک کے دل جیت لیے ہیں۔ وہ ایک چیمپیئن ہے، جس کی کامیابی لاکھوں لوگوں کو حوصلہ دے گی۔ اس نے غیر معمولی لچک اور عزم کا مظاہرہ کیا ہے۔ بیڈمنٹن میں گولڈ جیتنے پر انھیں مبارکباد۔ ان کی مستقبل کی کوششوں کے لیے نیک خواہشات۔ @PramodBhagat83“
وزارت ماہی پروری، مویشی پروری و ڈیری
کیرالہ میں بطخوں میں ایویان انفلوئنزا کی اسٹیٹس رپورٹ اور ملک میں کووں، جنگلی اور باہر سے آنے والے پرندوں میں ایویان انفلوئنزا کی رپورٹ
نئی دہلی ،06جنوری:
یہ رپورٹ کیرالہ کے الاپوجھا ضلع کے تھالاواڑی جنوب، تھاکازی، پالی پیڈ اور کرووٹین اور کوٹایم ضلع کے نیندور گاوں میں ایویان انفلوئنزا پر قابو پانے اور ان کی روک تھام سے متعلق چلائی گئی مہم کے تازہ ترین اسٹیٹس کے بارے میں ہے۔
موصولہ رپورٹ کے مطابق، پرندوں کو مارنے کے لئے الاپوجھا ضلع کے درج بالا چار ایپی سینٹرز میں کل5 آر آر ٹی اور کوٹایم ضلع کے نیندورن ایپی سینٹر میں آٹھ آر آر ٹی تعینات کئے گئے ہیں۔
کل 17326 پرندوں  کو مارا گیا ہے اور الاپوجھا ضلع کے مراکز میں 1570 کلو گرام دانے تباہ کئے گئے ہیں۔ کوٹایم ضلع کے مرکز میں 4229 پرندوں کو مارا گیا ہے اور 6 جنوری 2021کو 8 کلو گرام دانے اور 42انڈے تباہ کئے گئے ہیں۔
علاوہ ازیں، راجستھان میں جے پور کے کالے ہنومان جی فاریسٹ نکا سے کووں کے کچھ نمونوں میں ایچ 5 این 8 انفلوئنزا وائرس کے انفیکشن پائے گئے ہیں۔ اس کے مطابق ریاستوں کو ایڈوائزری جاری کی گئی ہے تاکہ پولٹری تک اس بیماری کے پھیلاو کو روکا جا سکے۔ آج ہریانہ میں 7111 گھریلو پرندوں، مدھیہ پردیش میں 150 جنگلی پرندوں، گجرات میں 10 کووں اور ہماچل پردیش میں 336 باہر سے آنے والے پرندوں کی اموات ہوئی ہیں۔
ہریانہ سے موصولہ رپورٹ کے مطابق، پچھلے 25 دنوں میں پنچکولہ کے بروالا میں کل 430267 پرندوں کی موت ہوئی ہے اور جانچ کے لئے نمونے متعینہ لیباریٹری میں بھیجے گئے ہیں۔ نتائج کا ابھی انتظار ہے۔ بیماری پر قابو پانے اور اس کی روک تھام کے لئے ریاست نے 59 آر آر ٹی تشکیل دی ہے۔
کابینہ
کابینہ نے ہولڈنگ /اصل سرکاری شعبے کی کمپنیوں کے بورڈ آف ڈائریکٹرز کو اپنی معاون کمپنیوں/یونٹوں /مشترکہ صنعتوں میں حصہ داری کے ڈس انویسٹمنٹ / بند کرنے کے عمل کرنے کی سفارش کرنے اورشروع کرنے کے اختیارات اور متبادل میکنزیم کے لئے اختیارات تفویض کئے
وزیر اعظم جناب نریندر مودی کی قیادت میں مرکزی کابینہ نے ہولڈنگ /اصل سرکاری شعبے کی کمپنیوں کے بورڈ آف ڈائریکٹرز کو اپنی معاون کمپنیوں/یونٹوں /مشترکہ صنعتوں میں حصہ داری کے ڈس انویسٹمنٹیا بند کرنے کے عمل کرنے کی سفارش کرنے اورشروع کرنے کے اختیارات تفویض کئے جانے تجویز کو منظور کیا۔کابینہ نے مہارتن سرکاری شعبے کی کمپنیوں کی ہولڈنگ / اصل سرکاری شعبے کی کمپنیوں کی معاون کمپنیوں /یونٹوں کو بند کئے جانے/مشترکہ صنعتوں میں حصص کی فروخت  /ڈس انویسٹمنٹ  کے لئے اصولی منظوری کے واسطے متبادل میکنزم کا اختیار بھی دیا ہے ۔ان کو اصل /ہولڈنگ سرکاری شعبہ کی کمپنی میں ڈس انویسٹمنٹ کرنے/بند کرنے کے عمل کا جائزہ لینے کا اختیار بھی تفویض کیا گیا ہے۔
اسٹریٹجک ڈس انویسٹمنٹ کے ٹرانزیکشن /بند کرنے کا جو عمل سرکاری شعبے کی کمپنی اختیار کرے گی وہ کھلا اور مسابقتی ٹینڈر کے اصولوں پر مبنی اور مقرر کئے گئے رہنما اصولوں کے مطابق ہونا چاہئے۔اسٹریٹجک ڈس انویسٹمنٹ کے لئے ایسے رہنما اصول ڈی آئی پی اے ایم نے مقرر کئے ہیں بند کرنے کے لئے ڈی پی ای کے ذریعہ رہنما اصول جاری کئے جائیں گے۔
اس وقت ہولڈنگ /اصل سرکاری شعبہ کی کمپنیوں کے بورڈ آف ڈائریکٹرس کو خالص مالیت کی کچھ آخری حدود کی شرط پر مالیاتی مشترکہ صنعتیں اور مکمل ملکیت والی معاون کمپنیاں قائم کرنے اور انضمام کرنے/قبضہ کرنے کے لئے ایکوٹی انویسٹمنٹ کے واسطے مہارتن میں ،نورتن اور منی رتن زمروں کے تحت اختیارات تفویض کئے گئے ہیں لیکن بورڈ کے پاس اپنی معاون کمپنیوں /یونٹوں /مشترکہ صنعتوں میں حصے کے ڈس انویسٹمنٹ /بند کرنے کے اختیارات میں ہیں۔البتہ مہارتن سرکاری شعبہ کی کمپنیوں کو اپنی معاون کمپنیوں میں شیئر ہولڈنگ کے مائنارٹی حصے کے ڈس انویسٹمنٹ کے کچھ محدود اختیارات دئے گئے ہیں۔ اس لئے ہولڈنگ /اصل مرکز ی سرکاری شعبہ کی کمپنیوں کو اپنی معاون کمپنیوں /یونٹوں کے ڈس انویسٹمنٹ  کرنے/بند کرنے یا مشترکہ صنعتوں میں اپنی حصہ داری کو فروخت کرنے ،ایسی معاون کمپنیوں میں لگائے گئے سرمایہ /آپریشن کے سائز کا لحاظ کئے بغیر ،کابینہ /سی سی ای اے کی منظوری کی ضرورت تھی۔سرکاری شعبہ کی کمپنیوں کی موجودگی کو کم سے کم کرنے اور عملی ضرورت کے لئے نئی پی ایس ای پالیسی 2021 کے جذبے کے مطابق اس فیصلے کے ذریعہ اس معاملے میں مزید اختیارات تفویض کئے گئے ہیں۔
اس تجویز کا مقصد ہولڈنگ پی ایس ایز کے بورڈ آف ڈائریکٹرز کو فیصلے کرنے کے لئے زیادہ خود مختاری کی اجازت دے کر پی ایس ایز کے کام کاج میں اصلاح کرنا ہے، اور معاون کمپنیوں /یونٹس یا مشترکہ صنعتوں میں ان کی سرمایہ کاری سےبروقت باہر آنے کی سفارش کرنا ہے۔ جس سے انہیں مناسب وقت پر ایسی معاون کمپنیوں /یونٹوں/مشترکہ صنعتوں میں اپنی سرمایہ کاری کو مونٹائز کرنے یا نقصان میں چلنے والی اور خراب کارکردگی والی معاون کمپنی/یونٹ /مشترکہ صنعت کو مناسب وقت پر بند کرنے کا موقع بھی ملے گا۔ اس سے سرکاری شعبہ کی کمپنیوں کو کام کاجی /مالیاتی اخراجات کی بچت کرنے اور تیز رفتار سے فیصلہ سازی میں مدد ملے گی۔
صدر جمہوریہ کا سکریٹریٹ
صدرجمہوریہ ہند نے گاندھی امن انعامات عطا کئے
نئی دہلی،26 ؍فروری،صدرجمہوریہ ہند جناب رام ناتھ کووند نے آج راشٹرپتی بھون میں منعقد ایک تقریب میں وزیراعظم نریندر مودی اور دیگر اہم شخصیات کی موجودگی میں سال 2015، 2016 ، 2017 اور 2018 کے لئے گاندھی امن انعام تقسیم کئے۔
گاندھی امن انعام سال 2015 کے لئے کنیا کماری کے وویکانند کیندر کو ، 2016 کے لئے اکشے پتر فاؤنڈیشن اور سلب انٹرنیشنل کو مشترکہ طور پر جبکہ سال 2017 کے لئے ایکل ابھیان ٹرسٹ کو دیا گیا ہے۔ سال 2018 کا امن انعام شری یوہی ساسا کاوا کو دیا گیا۔
اس موقع پر تقریر کرتے ہوئے صدرجمہوریہ نے کہا کہ گاندھیائی سوچ ، گاندھی کے جدوجہد کے طریقوں اور مصالحت کے ذریعے انسانی آزادی کے حصول کے لئے گاندھی جی کے نظریات نے ہمارے دور کے کچھ عظیم لوگوں کو متاثر کیا ہے۔ امریکہ میں مارٹن لوتھر کنگ جونیئر سے لے کر جنوبی افریقہ میں نیلسن منڈیلا اور پولینڈ میں لیچ والیسا جیسے تابناک محب وطن افراد نے گاندھی جی سے ہی سیکھا ہے اور ان کے نظریات پر عمل کیا ہے۔ گاندھی جی اور ان کے خیالات ہم عصر انسانی تاریخ کو سمجھنے اور ظلم زیادتی اور عدم برابری سے نمٹنے کی خواہش کے لئے بیش قیمت ہیں ۔
صدرجمہوریہ نے کہا کہ مہاتماگاندھی 21 ویں صدی کے مسائل کے لئے آج بھی بہت اہم ہیں۔ پائیداری ، ماحولیاتی ، حسیت اور فطرت کے ساتھ ہم آہنگی کے لئے ان کی وکالت میں انہوں نے ہمارے وقت کے کئی چیلنجوں کی پہلے ہی پیش گوئی کی تھی۔ اقوام متحدہ نے جو پائیدار ترقی کے اہداف مقرر کئے ہیں وہ گاندھیائی فلسفے کی عملی شکل ہے۔ بین الاقوامی شمسی اتحاد میں بھارت کے اہم رول اور خود اس کے ملک گیر سطح پر سوچھ بھارت مشن جدید صفائی ستھرائی کو آفاقی بنانے کے مقصد کے علاوہ گاندھی جی کی عکاسی بھی کرتا ہے۔
ایوارڈ پانے والوں کے تعاون کو اجاگر کرتے ہوئے صدر جمہوریہ نے کہا کہ وویکانند سینٹر نے ملک بھر میں خود امداد ، پائیداری اور ہمارے پورے ملک میں ترقی کو فروغ دیا ہے ۔ خاص طور پر ان علاقوں میں ، جو قبائلی برادری کی زیادہ آبادی والے علاقے ہیں۔ اس نے تعلیم اور صحت میں صلاحیتوں میں اضافہ کیا ہے اور قدرتی وسائل کے استعمال سے دیہی ترقی کے لئے حساس اور بامعنیٰ طریقہ کار اکشے پتر فاؤنڈیشن نے بھوک کو ختم کرنے اور تغذیہ میں اضافے کے لئے کام کرتے ہوئے بھوک کو ختم کرنے اور تغذیہ میں اضافہ کرنے پر زور دیا ہے۔ اس نے اسکولی بچوں کے لئے دوپہر کے معیاری کھانے کی فراہمی میں تعلیم اور صحت اور حساسیت اور بامعنی طریقہ کار اور دیہی ترقی پر زور دیا ہے۔ اکشے پتر فاؤنڈیشن نے تعلیم کو جدید بنایا ہے اور بھوک کو ختم کرنے اور تغذیہ کو بڑھانے کے لئے کام کرتے ہوئے جدید تعلیم سے آگاہ کیا ہے۔ اس نے اسکولی بچوں کو معیاری کھانا فراہم کرنے کے لئے جدید ٹیکنالوجی کا استعمال کیا ہے۔ سولبھ انٹرنیشنل اور اس کے بانی ڈاکٹر بندیشور پاٹھک صفائی ستھرائی کرنے والے تھے ، جنہوں نے صفائی ستھرائی کے فوائد اور بیت الخلاء کے فوائد کی وکالت کی ہے۔ ایکل ابھیان ٹرسٹ 2.2 ملین بچوں کو ، جن میں 52 فیصد لڑکیا ں ہیں ، تعلیم تک رسائی فراہم کرارہا ہے۔ ان کے کئی اقدامات سے قبائلی برادریوں کو فائدہ پہنچا ہے۔ جناب یوہی ساساکاوا نے جذام کے خلاف جنگ اور مرض کے خاتمے اوراس کی روک تھام کے لئے ہمیشہ مدد کی ہے ۔ اس کے کئی اقدامات سے قبائلی برادریوں کو فائدہ پہنچا ہے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1230
(Visitor Counter : 45
بہت چھوٹی، چھوٹی اور درمیانی صنعتوں کی وزارت
ایم ایس ایم ای شعبے کو مدد
نئی دہلی،07 فروری، 2022/ سمادھان پورٹل پر 03.02.2022 کو ، دستیاب معلومات کے مطابق 01.04.2020 سے اب تک بہت چھوٹے اور چھوٹے شعبے کے کل بقایہ جات 11741.21 کروڑ روپے ہیں۔
ایم ایس ایم ای کی وزارت نے بہت چھوٹے، چھوٹے اور اوسط کاروباروں کی ترقی سے متعلق قانون 2006، کا نوٹیفکیشن جاری کیا ہے، جس میں چھوٹے اور چھوٹے کاروبار کی زیر التوا ادائیگیوں کے کیسز سے نمٹنے کے لیے ریاستوں اور مرکز کے زیر انتظام علاقوں میں بہت چھوٹے اور چھوٹے کاروبار کی سہولت سے متعلق کونسلوں کو قائم کرنے کی بات کہی گئی ہے۔ وزارت نے 30.10.2017 کو سمادھان کے نام سے ایک ویب پورٹل بھی شروع کیا ہے جس کا مقصد اشیاء اور خدمات کے خریداروں سے ایم ایس ایم ای کے بقایہ جات پر نظر رکھی جاتی ہے۔ اس کے علاوہ سمادھان پورٹل کے اندر ایک خصوصی ذیلی پورٹل 14.06.2020 کو شروع کیا گیا ۔ یہ پورٹل ایم ایس ایم ای کو حکومت ہند کی وزارتوں اور محکموں نیز سی پی ایس ای کے ذریعے بقایہ جات اور مہانہ ادائیگیوں پر نظر رکھنے کے لیے ہے۔ ایم ایس ایم ای کی وزارت ریاستوں اور مرکز کے زیر انتظام علاقوں کے ساتھ ایم ایس ای کی زیر التوا ادائیگیوں کے معاملات بھی اٹھاتی ہے۔
حکومت ہند نے معیشت خاص طور پر ایم ایس ایم ای شعبے کی مدد کے لیے آتم نربھر بھارت کے تحت بہت سے اقدامت کا اعلان کیا ہے۔ ان اقدامات میں مندرجہ ذیل باتیں شامل ہیں :  غیر منافع بخش ایم ایس ایم ای کے لیے 20000 کروڑ روپے کے ذیلی قرضے  فنڈز  50000 کروڑ کے حصص کا ڈالا جانا؛  ایم ایس ایم ای سمیت کاروبار کے لیے تین لاکھ کروڑ روپے کی ایمرجنسی قرض گارنٹی اسکیم ؛  ایم ایس ایم ای کی نئی تعریف؛  200 کروڑ روپے تک کی سرکاری خرید کے لیے کوئی عالمی ٹینڈرز نہیں ۔
ایم ایس ایم ای کی وزارت بہت چھوٹی اور چھوٹی صنعتوں کے لیے قرض گارنٹی اسکیم پر عمل درآمد کرتی ہے جس کے تحت نئی اور موجودہ بہت چھوٹی اور چھوٹی صنعتیں کا مینوفیکچرنگ کرتی ہے یا خدمات انجام دیتی ہیں۔ وہ بینکوں اور قرض دینے والے رکن اداروں سے 200 لاکھ روپے تک کی رقم گارنٹی کے بغیر قرض حاصل کر سکتی ہیں۔
یہ جانکاری ، بہت چھوٹی، چھوٹی اور اوسط درجے کی صنعتوں کے مرکزی وزیر جناب نارائن رانے نے راجیہ سبھا میں آج ایک تحریری جواب میں فراہم کیں۔
۔۔۔
ش ح ۔ اس۔ ت ح ۔
U –1252
(Visitor Counter : 79
وزارت خزانہ
چوتھی انفراسٹرکچر ورکنگ گروپ میٹنگ22-21 ستمبر 2023 کو کھجوراہو، مدھیہ پردیش میں منعقد ہوگی
میٹنگ میں اعلیٰ معیار کے لچکدار، پائیدار اور جامع شہری انفرااسٹرکچر کی جانب سرمایہ کاری کے لیے مالی وسائل کو متحرک کرنے پر توجہ مرکوز کی جائے گی
جی 20ہندوستان کی صدارت کے تحت چوتھی جی 20انفرااسٹرکچر ورکنگ گروپ کی میٹنگ21 سے 22 ستمبر 2023 کے دوران کھجوراہو، مدھیہ پردیش میں منعقد ہونے والی ہے۔ یہ ہندوستانی جی 20 صدارت کے تحت انفرااسٹرکچر ورکنگ گروپ کی آخری میٹنگ ہوگی اورجی 20 کے رکن ممالک، مہمان ممالک اور ہندوستان کی طرف سے مدعو بین الاقوامی تنظیموں کے 54 سے زیادہ مندوبین اس میں شرکت کریں گے۔ یہ فورم آئی ڈبلیو جی کی پچھلی تین میٹنگوں کے دوران ہونے والی بات چیت کے تسلسل میں اہم مسائل پر غور و خوض کرے گا۔ اس میٹنگ کی میزبانی وزارت خزانہ، حکومت ہند کرے گی اور اس کی صدارت وزارت خزانہ، حکومت ہند کے ساتھ ساتھ آسٹریلیا اور برازیل شریک چیئرمین کے طور پر کریں گے۔
جی 20 انفرااسٹرکچر ورکنگ گروپ بنیادی ڈھانچے کی سرمایہ کاری کے مختلف پہلوؤں پر غور کرتا ہے، بشمول انفرااسٹرکچر کو ایک اثاثہ کلاس کے طور پر تیار کرنا، معیاری شہری انفرااسٹرکچر کو فروغ دینا، انفراٹیک اور لچکدار، پائیدار اور جامع شہری انفرااسٹرکچر کی جانب سرمایہ کاری کے لیے مالی وسائل کو متحرک کرنے کے لیے جدید آلات کی نشاندہی کرنا۔ انفرااسٹرکچر ورکنگ گروپ کے نتائج جی 20 فنانس ٹریک کی ترجیحات میں شامل ہوتے ہیں اور انفرااسٹرکچر کی ترقی کو فروغ دیتے ہیں۔
چوتھی آئی ڈبلیو جی میٹنگ2023 کے بنیادی ڈھانچے کے ایجنڈے کی ترجیحات کو حتمی شکل دے گی،جیسے کہ جامع شہروں کے قابل بنانے والوں پر عالمی بینک کی رپورٹ، انفرااسٹرکچر ٹیکسونومیز کی تالیف اور انفرااسٹرکچر کے شعبوں میں مختلف ممالک کی طرف سے کی جانے والی سرمایہ کاری کو ٹریک کرنے کے لیے انفرا ٹریکر ٹول۔ دو روزہ اجلاس کے دوران مندوبین کے لیے مختلف سرکاری میٹنگوں اور ثقافتی پروگراموں کا منصوبہ بنایا گیا ہے۔
آئی ڈبلیو جی کے اجلاسوں کے موقع پر بین الاقوامی مالیاتی کارپوریشن  کے اشتراک سے ایک بحث کا بھی اہتمام کیا جا رہا ہے، جس میں عالمی بینک او ای سی دی، ای بی آر ڈی اور یو این ڈی پی جیسے اداروں کے نمائندوں کے ساتھ ساتھ عوامی نمائندے بھی شامل ہوں گے اور یہ بات چیت نجی شعبہ، شہری انفرااسٹرکچر میں نجی شعبے کی سرمایہ کاری کو بڑھانے کے طریقہ کار پر غور کرنے کے لئے ہوگی۔ اس بات چیت کا مقصد چیلنجوں سے نمٹنے کے لیے نجی شعبے کے نقطہ نظر کو حاصل کرنا اور شہروں کو نجی اور تجارتی مالیات کو متحرک کرنے کے قابل بنانا ہے۔
رسمی بات چیت کے علاوہ ایوان صدر نے مندوبین کے لیے کھجوراہو کے بھرپور ثقافتی ورثے کا تجربہ کرنے کے لیے سیر و تفریح کا بھی اہتمام کیا ہے۔ کھجوراہو میں اپنے قیام کے دوران مندوبین ویسٹرن گروپ آف ٹیمپلز، اڈیوارٹ میوزیم اور رانیہ آبشار میں واقع مشہور یونیسکو کے عالمی ثقافتی ورثے کی جگہ کا دورہ کریں گے۔
مقامی کھانوں کا مزہ لینے کے لیے مندوبین کی’’راتری بھوج پر سمواد‘‘ کی بھی میزبانی کی جائے گی۔ ایوان صدر نے مندوبین کے لیے 23 ستمبر 2023 کو یوگا سیشن اور ایک دوستانہ کرکٹ میچ کا بھی منصوبہ بنایا ہے۔
نائب صدر جمہوریہ ہند کا سکریٹریٹ
نائب صدر جمہوریہ ہندنے ہولی کے موقع پر باشندگانِ ملک کو مبارکباد دی
نائب صدر جمہوریہ ہندجناب ایم وینکیا نائیڈو نے ہولی کے موقع پر عوام کو مبارکباد پیش کی ہے۔ ان کے پیغام کا مکمل متن درج ذیل ہے۔
"میں تمام اہل وطن کو رنگوں کے تہوار ہولی کے پرمسرت موقع پر مبارکباد اور نیک خواہشات پیش کرتا ہوں۔''
پورے ملک میں روایتی جوش و خروش اور انتہائی تزک و احتشام کے ساتھ منایا جانے والا، ہولی کا تہوار خاندان اور دوستوں کے لیے اکٹھے ہونے اور زندگی کی لازوال مسرتوں کو سمیٹنے، خوشیوں سے بھرے جشن کومنانے اور دوسروں کے ساتھ خوشیاں بانٹنے کا وقت ہے۔ ہولی کے موقع پرروایتی رسم 'ہولیکا دہن' برائی پر اچھائی کی جیت کی علامت ہے۔
ہولی کے اس پرمسرت موقع پر، آئیے ہم اپنے معاشرے کو ایک بندھن میں باندھ کر رکھنے والی دوستی اورمیل جول کے تانے بانے کو مضبوط کرنے کی کوشش کریں۔
میں دعاگو ہوں کہ یہ تہوار ہماری زندگیوں میں امن، ہم آہنگی، خوشحالی اور خوشیاں لائے۔
سماجی انصاف اور تفویض اختیارات کی وزارت
تلنگانہ میں ریزرویشن
نئی دلّی ،21 دسمبر/ سماجی انصاف اور تفویض اختیارات کے مرکزی وزیر مملکت جناب اے نارائن سوامی نے آج لوک سبھا میں ایک سوال کا تحریری جواب دیتے ہوئے ایوان کو مطلع کیا کہ رجسٹرار جنرل آف انڈیا کے دفتر  کے مطابق مردم شماری 10 سال میں ہونے والی ایکسرسائز ہے اور آخری مردم شماری 2011 ء میں کی گئی تھی اور اس وقت تلنگانہ پرانی ریاست آندھرا پردیش کا ایک حصہ تھا ۔ تلنگانہ کی آبادی مردم شماری میں علیحدہ سے دستیاب نہیں ہے ۔
عملے اور تربیت کے محکمے  کے مطابق درج فہرست ذاتوں  اور درج فہرست قبائل  کے لئے مرکزی سرکاری عہدوں اور خدمات میں ریزرویشن مندرجہ ذیل طریقے سے دستیاب ہے :  سول پوسٹ اور سول سروسز کے لئے کل ہند بنیاد پر براہ راست بھرتی کی خاطر کھلے مقابلے کے ذریعے کی جاتی ہے ۔ اس میں ایس سی کے لئے 15 فی صد اور ایس ٹی کے لئے 7.5 فی صد ریزرویشن فراہم کیا جاتا ہے ۔  سول عہدوں اور سول سروسز کے لئے کل ہند بنیاد پر کھلے مقابلے کے علاوہ ، دیگر طریقوں سے براہ راست بھرتی کے لئے ایس سی کے لئے ریزرویشن 16.66 فی صد ، جب کہ ایس ٹی کے لئے 7.5 فی صد ریزرویشن فراہم کیا جاتا ہے ۔  گروپ ’سی ‘ اور گروپ ’ ڈی ‘کے عہدوں کے لئے ، جن میں عام طور پر مقامی یا خطے کے لوگوں کو راغب کیا جا تا ہے ، ریزرویشن عام طور پر متعلقہ ریاستوں / یو ٹی میں ایس سی اور ایس ٹی کی آبادی کے تناسب میں فراہم کیا جاتا ہے ۔  ترقی کے معاملے میں ایس سی کے امید واروں کو 15 فی صد ، جب کہ ایس ٹی کے امید واروں کو 7.5 فی صد ریزرویشن فراہم کیا جاتا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 14623
(Visitor Counter : 143
وزارتِ تعلیم
جناب دھرمیندر پردھان نےبالی میں برازیل کے اپنے ہم منصب کے ساتھ دو طرفہ میٹنگ کی
نئی دہلی،30 اگست، 2022/ تعلیم اور ہنرمندی کے فروغ کے مرکزی وزیر جناب دھرمیندر پردھان نے بالی میں آج برازیل کے وزیر تعلیم جناب وکٹر گوڈوئے کے ساتھ ایک دو طرفہ ملاقات کی۔
وزراء نے تعلیم ، چھوٹے کاروبار ، تحقیق اور اختراع کے شعبوں میں دو طرفہ سرگرمیوں میں گہرائی لانے پر نتیجہ خیز مذاکرات کیے۔ انہوں نے دونوں ملکوں کے درمیان تعلیم اور ہنر مندی کے فروغ کے میدانوں میں مشترکہ ورکنگ گروپ کی سرگرمیوں کو دوبارہ شروع کرنے سے اتفاق کیا۔
جناب پردھان نےکہا کہ توانائی کےتحفظ ، روایتی طریقہ علاج میں اشتراک ، احتیاطی حفظان صحت ، یوگ، آیوروید اور ڈیجیٹل ٹکنالوجی ، اعلیٰ تعلیمی اداروں اور ہنر مندی سے متعلق اداروں کےدرمیان رابطہ بنیادی علاقے ہیں جن میں بھارت اور برازیل دونوں کو زبردست فائدہ ہو سکتا ہے۔
جناب وکٹر گوڈوئے نے تعلیمی اور تحقیقی سرگرمیو میں گہرائی لانے کی اپنی دلچسپی کا اظہار کیا۔ جی ٹوئینٹی کے ٹروئیکا کے مشترکہ صدر کے طور پر انہوں نے آئندہ صدارت کے دوران ایڈ ڈبلیو جی ایجنڈے کو آگے بڑھانے میں برازیل کی طرف سے بھارت کو مدد دینے کی خواہش بھی ظاہر کی۔
بعد میں، جناب پردھان نے بالی میں سیمنیاک میں بھارتی برادری سے بھی بات چیت کی۔
۔۔۔
ش ح ۔ اس۔ ت ح ۔
U - 9693
(Visitor Counter : 80
امور داخلہ کی وزارت
تعارف – بھوبنیشور میں28 فروری 2020 کو مشرقی زونل کونسل کی 24 ویں میٹنگ
نئی دہلی،27؍فروری،بہار ، جھارکھنڈ ، اوڈیشہ اور مغربی بنگال پر مشتمل مشرقی زونل کونسل کی 24 ویں میٹنگ ، بھوبنیشور میں 28 فروری 2020 کو منعقد ہوگی۔
مرکزی وزیر داخلہ جناب امت شاہ اس میٹنگ کی صدارت کریں گے۔ اوڈیشہ کے وزیراعلیٰ جناب نوین پٹنائک ، اس کے نائب چیئرمین اور مہمان ہیں۔ بہار ، مغربی بنگال اور جھارکھنڈ کے وزرائے اعلیٰ جناب نتیش کمار ، محترمہ ممتابنرجی اور جناب ہیمنت سورین بالترتیب اس میٹنگ میں شرکت کریں گے۔ وزرائے اعلیٰ کے ساتھ کونسل کے ارکان کے طور پر ہر ریاست کے دو کابینی وزیر اور چیف سکریٹری نیز ریاستوں کے دیگر سینئر افسران بھی ہوں گے۔ مرکزی حکومت کے سکریٹریز ؍ ایڈیشنل سکریٹریز اور دیگر سینئر افسران بھی اس میٹنگ میں شرکت کریں گے۔ مشرقی زونل کونسل کی آخری میٹنگ یکم اکتوبر 2018 کو کولکاتا میں منعقد ہوئی تھی۔
مشرقی زونل کونسل کی آئندہ میٹنگ میں تقریبا چار درجن معاملات پر بات چیت ہوگی، جس میں بین ریاستی ، آبی معاملات ، بجلی کے ٹرانسمیشن کی لائنیں ، کوئلہ کی کانوں میں کام کاج اور اس پر رویلٹی ، ریل پروجیکٹوں کے لئے جنگلات سے متعلق اجازت ، تجارت ، دور دراز کے علاقوں میں ٹیلی مواصلات ، بینکنگ کے بنیادی ڈھانچے کی کمی ، پیٹرولیم پروجیکٹس، مرکزی سطح پر وصول شدہ محصول کے طریق کار کے بارے میں ایک دوسرے کو بتانا شامل ہے۔ سیاسی قیادت اور افسران کے اس طرح کی سینئر سطح پر شرکت جیسے بڑے پیمانے پر معاملات کے ؍ اس میٹنگ میں اتفاق رائے سے حل نکالے جانے کی امید ہے۔
ریاستوں کی تشکیل نو سے متعلق قانون 1956 کی 15-22 ویں مشین کے تحت سال 1957 میں 5 زونل کونسلیں قائم کی گئی تھیں۔ مرکزی وزیر داخلہ ، ان 5 زونل کونسلوں میں سے ہر ایک کے چیئر مین ہوں گے اور میزبان ریاست کے وزیر اعلیٰ، جسے ہر سال باری باری چنا جائے گا، نائب چیئر مین ہوں گے۔ ہر ریاست کے دو مزید وزیروں کو گورنر کی طرف سے ارکان کے طور پر منتخب کیا جائے گا۔ کونسلوں میں مرکز اور ریاستوں سے متعلق معاملات اٹھائے جائیں گے۔ لہذا ان ریاستوں کے مابین تنازعات اور اختلافات کو حل کرنے والا ایک فورم فراہم ہوجائے گا۔
زونل کونسلوں میں وسیع معاملات پر بات چیت ہوگی، جس میں سرحدوں سے متعلق تنازعات ، سلامتی ، بنیادی ڈھانچے سے متعلق معاملات جیسے سڑک، ٹرانسپورٹ ، صنعتیں، بجلی اور پانی وغیرہ، جنگلات اور ماحولیات سے متعلق معاملات ، میزبانی، تعلیم، سب کےلئے خوراک فراہمی ، سیاحت اور ٹرانسپورٹ وغیرہ شامل ہیں۔
۔۔۔۔۔۔

U-942
(Visitor Counter : 97
وزیراعظم کا دفتر
افغانستان میں لالندر ’’شہتوت‘‘باندھ کی تعمیر کے مفاہمت نامے پر دستخط کئے جانے کی تقریب
نئی دہلی ،9 فروری ،2021، افغانستان میں لالندر  باندھ کی تعمیر کے مفاہمت نامے پر دستحظ کئے جانے کی تقریب 9 فروری 2021 کو وی ٹی سی پر منعقد ہوئی۔مفاہمت نامے پر وزیر خارجہ ڈاکٹر جے شنکر اور افغانستان کے وزیر خارجہ حنیف آتمار نے وزیر اعظم جناب نریندر مودی اور افغانستان کےصدر ہز ایکسیلنسی ڈاکٹر محمد اشرف غنی کی موجودگی میں دستخط کئے۔
یہ پروجیکٹ بھارت اور افغانستان کے درمیان نئی ترقیاتی شراکت داری کا ایک حصہ ہے۔ لالندر  باندھ کابل شہر کی پینے کے صاف پانی کی ضرورت کو پورا کرے گا، آس پاس کے علاقوں کی آبپاشی کے لیے پانی فراہم کرے گا، موجودہ سینچائی اور پانی کی نکاسی کے نیٹ ورک کو بہتر بنائے گا، علاقےمیں سیلاب سے تحفظ اور بندوبست کی کوششوں کو تقویت دے گا اور علاقے کو بجلی بھی دستیاب کرائے گا۔
بھارت اور افغانستان پرینڈ شپ ڈیم کے بعد جس کا افتتاح وزیر اعظم اور صدر نے جون 2016 میں کیا تھا۔ یہ دوسرا بڑا باندھ ہے جو بھارت، افغانستان میں تعمیر کر رہا ہے۔ لالندر باندھ کی تعمیر کے مفاہمت نامے پر دستخط کیا جانا، افغانستان کی سماجی ، اقتصادی ترقی اور دونوں ملکوں کے درمیان دیرپا شراکت داری کے تئیں بھارت کی مضبوط اور طویل مدتی عہد بندی کی عکاسی کرتا ہے۔ افغانستان کے ساتھ ہمارے ترقیاتی تعاون کے ایک حصے کے طور پر بھارت نے 400 سے زیادہ پروجیکٹوں کو مکمل کیا ہے جو افغانستان کے سبھی 34 صوبوں کا احاطہ کرتے ہیں۔
وزیر اعظم نے اپنے اظہارِ خیال میں بھارت اور افغانستان کے درمیان تہذیبی رشتوں کو اجاگر کیا اور ایک پُرامن، متحد، مضبوط، خوشحال اور شمولیت والے افغانستان کے لیے بھارت کی مسلسل حمایت کا یقین دلایا۔
وزیراعظم کا دفتر
وزیراعظم نے لوک مانیہ تِلک کی پنیہ تتھی کے موقع پر انہیں خراج عقیدت پیش کیا
وزیراعظم، لوک مانیہ تلک نیشنل ایوارڈ حاصل کریں گے
وزیراعظم جناب نریندرمودی نے لوک مانیہ تلک کی پنیہ تتھی کے موقع پر انہیں خراج عقیدت پیش کیا ہے۔
جناب مودی ا ٓج پنے میں لوک مانیہ تلک نیشنل ایوارڈ حاصل کریں گے۔ وزیراعظم مودی پنے میں کلیدی ترقیاتی پروجیکٹوں کا افتتاح کریں گے اور سنگ بنیاد بھی رکھیں گے۔
وزیراعظم نے ٹویٹ کیا ؛
’’میں لوک مانیہ تلک کی پنیہ تتھی پر انہیں خراج عقیدت پیش کرتا ہوں۔ میں آج پنے میں ہوں گا، جہاں میں لوک مانیہ تلک نیشنل ایوارڈ حاصل کروں گا۔ میں واقعی بہت مشکور ہوں کہ مجھے یہ ایوارڈ تفویض کیا جارہا ہے جو ہماری تاریخ کی اتنی عظیم شخصیت کے کام کے ساتھ وابستہ ہے۔‘‘
’’میں کلیدی ترقیاتی پروجیکٹوں کا افتتاح کروں گا اور سنگ بنیاد بھی رکھوں گا۔‘‘